पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला/सिटी. शहीदों के सरताज पांचवीं पातशाही गुरु अर्जुन देव जी के शहीदी पर्व की पूर्व संध्या पर नगर कीर्तन निकाला गया। पंज प्यारों की अगुवाई में यह नगर कीर्तन सिख कन्या पाठशाला बैंक रोड से शाम सवा छह बजे निकाला गया।
इसमें सभी गुरुद्वारा कमेटियों के अलावा श्रद्धालुओं ने बढ़-चढ़ कर हिस्सा लिया। अपने गुरुद्वारों की ट्रॉलियों पर बैठकर रागी-जत्थे शबद-कीर्तन कर रहे थे। स्कूली बच्चों ने नगर कीर्तन में बैंड-बाजों की धुन पर गुरु महाराज का गुणगान किया तथा गतका प्रदर्शन किया।
नगर कीर्तन सिख कन्या पाठशाला से शुरू होकर, विजय रतन चौक, सदर बाजार, बजाजा बाजार, पुल चमेली होते हुए गुरुद्वारा सुखमणि साहिब कच्चा बाजार में जाकर समाप्त हुआ। श्रद्धालुओं ने जगह-जगह नगर कीर्तन का स्वागत किया।
पालकी के आगे बच्चों और महिलाओं के कीर्तनी जत्थों ने गुरुओं का गुणगान किया। बच्चों और महिला श्रद्धालुओं ने पालकी के आगे नगर सेवा की। नगर कीर्तन में गुरुद्वारा गोबिंद नगर सिंह सभा, गुरुद्वारा प्रीत नगर, गुरुद्वारा दयालबाग, गुरुद्वारा रेजिमेंट बाजार, गुरुद्वारा पालम विहार, गुरुद्वारा प्रभु प्रेम पुरम, गुरुद्वारा क्षत्री सत्संग व अन्य सभी गुरुद्वारा कमेटी के सदस्यों व सेवादारों ने भाग लिया।
इस मौके पर एसजीपीसी सदस्य हरपाल सिंह मच्छौंडा, केंद्रीय गुरुद्वारा कमेटी के अध्यक्ष सुदर्शन सिंह सहगल, पंजाबी गुरुद्वारा के महासचिव बीएस बिंद्रा व अलग-अलग गुरुद्वारा कमेटियों के पदाधिकारी मौजूद थे।
(आगे तस्वीरों में देखें पूरी खबर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn